OpenLLM-France/wikimedia huggingface dataset:
# Copa de les Ciutats en Fires 1961-62

La Copa de les Ciutats en Fires 1961-62 fou la quarta edició de la Copa de les Ciutats en Fires i es disputà la temporada 1961-62. Van participar cinc seleccions de ciutats, tres de les quals van quedar eliminades a la primera ronda. La final la van disputar dos clubs dels Països Catalans, el València CF i l'FC Barcelona, emportant-se els primers el títol per primer cop.

## Primera Ronda

| Equip 1 | Global | Equip 2 | Anada | Tornada |
| Lausanne Sports | Bye | – | – | – |
| València | 7–1 | Nottingham Forest | 2–0 | 5–1 |
| Union Saint-Gilloise | 1–5 | Hearts | 1–3 | 0–2 |
| Köln | 4–4¹ | Internazionale | 4–2 | 0–2 |
| Iraklis | Bye | – | – | – |
| Milan | 0–2 | Novi Sad XI | 0–0 | 0–2 |
| Strasbourg | 3–13 | MTK | 1–3 | 2–10 |
| Spartak Brno | 3–6 | Leipzig XI | 2–2 | 1–4 |
| Hannover | 0–3 | Espanyol | 0–1 | 0–2 |
| Birmingham City | Bye | – | – | – |
| Basilea XI | 2–5 | Estrella Roja | 1–1 | 1–4 |
| Hibernian | 6–4 | Belenenses | 3–3 | 3–1 |
| Lyon | 6–7 | Sheffield Wednesday | 4–2 | 2–5 |
| Roma | Bye | – | – | – |
| Berlín Oest XI | 1–3 | Barcelona | 1–0 | 0–3 |
| Stævnet | 4–9 | NK Dinamo Zagreb | 2–7 | 2–2 |
¹Internazionale avançà a la següent ronda després de vèncer un partit de desempat per 5–3.

## Segona Ronda

| Equip 1 | Global | Equip 2 | Anada | Tornada |
| Lausanne Sports | 3–4 | València | 3–4 | – |
| Hearts | 0–5 | Internazionale | 0–1 | 0–4 |
| Iraklis | 3–10 | Novi Sad XI | 2–1 | 1–9 |
| MTK | 3–3 | Leipzig XI | 3–0 | 0–3 |
| Espanyol | 5–3 | Birmingham City | 5–2 | 0–1 |
| Estrella Roja | 5–0 | Hibernian | 4–0 | 1–0 |
| Sheffield Wednesday | 4–1 | Roma | 4–0 | 0–1 |
| Barcelona | 7–3 | NK Dinamo Zagreb | 5–1 | 2–2 |
¹ MTK avançà a la següent ronda després de vèncer un partit de desempat per 2–0.

## Quarts de final

| Equip 1 | Global | Equip 2 | Anada | Tornada |
| València | 5–3 | Internazionale | 2–0 | 3–3 |
| Novi Sad XI | 2–6 | MTK | 1–4 | 1–2 |
| Espanyol | 2–6 | Estrella Roja | 2–1 | 0–5 |
| Sheffield Wednesday | 3–4 | Barcelona | 3–2 | 0–2 |

## Semifinals

| Equip 1 | Global | Equip 2 | Anada | Tornada |
| València | 10–3 | MTK | 3–0 | 7–3 |
| Estrella Roja | 1–6 | Barcelona | 0–2 | 1–4 |

## Final

| Equip 1 | Global | Equip 2 | Anada | Tornada |
| València CF | 7-3 | FC Barcelona | 6-2 | 1-1 |
* Campió de la Copa de les Ciutats en Fires 1961-62
* València CF Primer títol

## Referències

* ↑ «Inter-Cities Fairs Cup results» (en anglès). Rec.Sport.Soccer Statistics Foundation. [Consulta: 25 desembre 2023].
* ↑ «Inter-Cities Fairs Cup Seasons 1961-62 – results, protocols» (en anglès). sharkscores.com. Arxivat de l'original el 2013-08-16. [Consulta: 25 desembre 2023].
* ↑ «Fairs' Cup Seasons 1961-62 – results, protocols» (en rus). eurocups-uefa.ru. Arxivat de l'original el 2010-05-29. [Consulta: 25 desembre 2023].
* ↑ «1961–62 Fairs' Cup» (en anglès). Football Archive. Arxivat de l'original el 2013-08-16. [Consulta: 25 desembre 2023].
Competicions de la Unió d'Associacions Europees de Futbol (UEFA) :
# Hannayita

La hannayita és un mineral de la classe dels fosfats. Rep el nom en honor de James Ballantyne Hannay (1 de gener de 1855, Glasgow, Escòcia - 1931, Glasgow, Escòcia), químic escocès, famós per la seva afirmació d'haver creat diamants artificials el 1880.

## Característiques

La hannayita és un fosfat de fórmula química (NH₄)₂Mg₃H₄(PO₄)₄·8H₂O. Cristal·litza en el sistema triclínic. La seva duresa a l'escala de Mohs es troba entre 2 i 3.
Segons la classificació de Nickel-Strunz, la hannayita pertany a «08.CH: Fosfats sense anions addicionals, amb H₂O, amb cations de mida mitjana i gran, RO₄:H₂O < 1:1» juntament amb els següents minerals: walentaïta, anapaïta, picrofarmacolita, dittmarita, niahita, francoanel·lita, taranakita, schertelita, struvita, struvita-(K), hazenita, rimkorolgita, bakhchisaraitsevita, fahleïta, smolyaninovita, barahonaïta-(Al) i barahonaïta-(Fe).

## Formació i jaciments

Va ser descoberta a les coves de Skipton, situades al mont Widderin, dins el comtat de Corangamite (Victòria, Austràlia). També ha estat descrita a l'Argentina, Xile, Kenya, Namíbia, Sud-àfrica i Malàsia.

## Referències

* ↑ «Hannayite» (en anglès). Mindat. [Consulta: 14 novembre 2021].
# Hasta el Amanecer

Hasta el Amanecer és una cançó del cantant porto-riqueny Nicky Jam que va cantar en l'any 2016. Aquest cançó es la mes popular que Nicky Jam te en el seu àlbum Fénix.
La seua emissió fou prohibida a la televisió i ràdio de Malàisia el 2017.

## Referències

* ↑ «Malaysia bans 'Despacito' on state radio, TV due to lyrics». Fox News, 20-07-2017 [Consulta: 21 juliol 2017].
# Fort Bourtange

Fort Bourtange (en neerlandès: Vesting Bourtange) és una fortificació al poble de Bourtange, Groningen, Països Baixos. Va ser construït sota les ordres de Guillem el Silent i acabat el 1593. El seu objectiu original era controlar l'única carretera entre Alemanya i la ciutat de Groningen, que estava controlada pels espanyols durant l'època de la Guerra dels Vuitanta Anys.
Després de viure la seva batalla final el 1672, el Fort va continuar servint a la xarxa defensiva de la frontera alemanya fins que finalment va ser abandonat el 1851 i convertit en poble. Fort Bourtange serveix actualment com a museu històric.

## Història

A l'inici de la Guerra dels Vuitanta Anys (1568–1648), els espanyols tenien el control de Groningen i el pas a Alemanya per una zona pantanosa. Guillem, l'instigador de la revolta holandesa, va considerar necessari prendre el control de l'enllaç entre Groningen i Alemanya. Va decidir fer construir una fortificació al pas de Bourtange. L'any 1593 es va acabar un fort, amb una xarxa de canals i llacs que s'utilitzaven com a fossats. Poc després de la seva construcció, les forces espanyoles de Groningen el van assetjar, tot i que l'atac va acabar amb un fracàs.
Fort Bourtange es va enfrontar a un altre setge el 1672 contra les forces invasores del príncep-bisbe de Münster, aliat alemany de França a la guerra Francoholandesa. Després de capturar 18 ciutats i pobles del nord dels Països Baixos, van exigir la rendició del Fort. El governador del fort, el capità Protts, es va negar, i els Münster van respondre amb un assalt frontal. Gràcies als aiguamolls dels voltants i a les fortificacions provades en el temps, l'exèrcit invasor va ser repel·lit amb èxit.
Després de la seva conversió en poble l'any 1851, les condicions de vida es van començar a deteriorar. Més de cent anys després, l'any 1960, el govern local va decidir aturar la decadència restaurant l'antic Fort al seu aspecte de 1740–50 i convertint-lo en un museu històric.

## Galeria

* Vista aèria
* Fortificació de Bourtange
* Bourtange, Atlas van Loon 1649
* Pla de Bourtange, 1742
* Centre del poble
* Molí de vent a Bourtange
* Església de Bourtange
* L'antiga sinagoga (ara un museu)
* trepant de piques i tret de mosquets
* càrrega i tret de canons

## Referències

* ↑ A Universal History: From the Earliest Accounts to the Present Time - Google Llibres, 1782, p. 455 [Consulta: 29 març 2022].
* ↑ Netherlands, 2006, p. 23 [Consulta: 29 març 2022].

## Bibliografia

* An Universal History: From the Earliest Accounts to the Present Time, 1779.

## Enllaços externs

* Fort Bourtange - Lloc web oficial
# Jeleznogorsk-Ilimski

Jeleznogorsk-Ilimski (en rus Железногорск-Илимский) és una ciutat de l'óblast d'Irkutsk, a Rússia. Es troba a 16 km del riu Ilim, a 474 km al nord d'Irkutsk.

## Enllaços externs

* (rus) Informació sobre Jeleznogorsk-Ilimski
* (rus) Mapes topogràfics
# Escaravia

Escaravia (Sium sisarum) és una planta de la família Apiàcia conreada per la seva arrel.
Sembla originària d'Àsia, ja que entre altres llocs es troba espontània a Sibèria.

## Descripció

Planta vivaç, de 30 a 120 cm d'alçària, amb arrels inflades en forma de fus, tiges estriades, fulles pinnaticompostes de color verd fosc i florida a l'estiu amb umbel·les de flors blanques i fa la llavor al setembre.
Conté entre un 4 i un 8% de sucre en forma de sacarosa. El gust de l'arrel és intermedi entre el de la pastanaga i la xirivia

## Conreu

Planta molt resistent a malalties insectes i al fred. Sembra a la tardor o a la primavera o multiplicació per divisió d'arrels. Necessita molta aigua però pot vegetar a l'ombra.
El conreu abans era molt comú però actualment no és gaire utilitzada. Va ser molt apreciada per Carlemany qui va ordenar el seu conreu i citada per Rabelais a Gargantua i Pantagruel.
Amb el nom francès de chervis el calendari republicà francès li dedica un dia de la tardor.

## Enllaços externs

* Plants for a Future Database report
# Cost indirecte

El cost indirecte és el tipus de cost que afecta el procés productiu en general d'un o més productes, per la qual cosa no es pot assignar directament a un sol producte sense usar algun criteri d'assignació. En altres paraules, el cost indirecte s'ha d'imputar segons una clau de repartició que pot ser més o menys subjectiu.
Per exemple, són costos indirectes el lloguer d'una nau industrial o la despesa en electricitat, aigua, climatització, etc; sempre que aquests costs no són relacionats directament amb l'elaboració del producte, és a dir que a major producció major és la despesa. Per exemple: la llum és un cost indirecte a les oficines mentre que la llum utilitzada per fer anar les màquines de producció és un cost directe, si hi ha un comptador que deixa mesurar separadament el consum de l'èquip de producció.

## Referències

* ↑ «Tema 2 - Comptabilitat de Costos I». Comptabilitat de costos. Universitat Pompeu Fabra. [Consulta: 13 juliol 2019].
* ↑ Monclús i Guitart, Ricard; Arántzatu Vidal Blasco, Maria Arántzazu. «Els costos directes i els costos indirectes». A: Lliçons de comptabilitat de costos. Tarragona: Publicacions Universitat Rovira i Virgili, 2010-10-20, p. 51-59. ISBN 9788469365342.
# Copa de les Ciutats en Fires 1962-63

La Copa de les Ciutats en Fires 1962-63 fou la cinquena edició de la Copa de les Ciutats en Fires i es disputà la temporada 1962-63. Van participar cinc seleccions de ciutats, quatre de les quals van quedar eliminades a la primera ronda. El València CF derrotà el NK Dinamo Zagreb, assolint per segon cop consecutiu el ttítol.

## Primera Ronda

| Equip 1 | Global | Equip 2 | Anada | Tornada |
| Sampdoria | 3–0 | Aris | 1–0 | 2–0 |
| Viktoria Köln | 5–7 | Ferencváros | 4–3 | 1–4 |
| Petrolul Ploieşti | 5–0 | Spartak Brno | 4–0 | 1–0 |
| Vojvodina | 1–2 | Leipzig XI | 1–0 | 0–2 |
| Basilea XI | 0–3 | Bayern de Múnic | 0–3 | – |
| Drumcondra | 6–5 | Odense XI | 4–1 | 2–4 |
| Porto | 1–2 | NK Dinamo | 1–2 | 0–0 |
| Marseille | 3–4 | Union Saint-Gilloise | 1–0 | 2–4 |
| València | 6–4 | Celtic | 4–2 | 2–2 |
| Everton | 1–2 | Dunfermline Athletic | 1–0 | 0–2 |
| Utrecht XI | 5–3 | Tasmania Berlin | 3–2 | 2–1 |
| Hibernian | 7–2 | Stævnet | 4–0 | 3–2 |
| Glentoran | 2–8 | Real Zaragoza | 0–2 | 2–6 |
| Altay | 3–13 | Roma | 2–3 | 1–10 |
| Rapid Viena | 1–2 | Estrella Roja | 1–1 | 0–1 |
| Belenenses | 2–2¹ | Barcelona | 1–1 | 1–1 |
¹ Barcelona avançà a la següent ronda després de vèncer el partit de desempat per 3–2.

## Segona Ronda

| Equip 1 | Global | Equip 2 | Anada | Tornada |
| Sampdoria | 1–6 | Ferencváros | 1–0 | 0–6 |
| Petrolul Ploieşti | 1–1¹ | Leipzig XI | 1–0 | 0–1 |
| Bayern de Múnic | 6–1 | Drumcondra | 6–0 | 0–1 |
| NK Dinamo | 2–2² | Union Saint-Gilloise | 2–1 | 0–1 |
| València | 6–6$^3$ | Dunfermline Athletic | 4–0 | 2–6 |
| Utrecht XI | 1–3 | Hibernian | 0–1 | 1–2 |
| Real Zaragoza | 4–5 | Roma | 2–4 | 2–1 |
| Estrella Roja | 3–3$^4$ | Barcelona | 3–2 | 0–1 |
¹ Petrolul Ploieşti avançà a la següent ronda després de vèncer el partit de desempat per 1–0.
² NK Dinamo avançà a la següent ronda després de vèncer el partit de desempat per 3–2.
$^3$ València avançà a la següent ronda després de vèncer el partit de desempat per 1–0.
$^4$ Estrella Roja avançà a la següent ronda després de vèncer el partit de desempat per 1–0.

## Quarts de final

| Equip 1 | Global | Equip 2 | Anada | Tornada |
| Ferencváros | 2–1 | Petrolul Ploieşti | 2–0 | 0–1 |
| Bayern de Múnic | 1–4 | NK Dinamo | 1–4 | 0–0 |
| València | 6–2 | Hibernian | 5–0 | 1–2 |
| Roma | 3–2 | Estrella Roja | 3–0 | 0–2 |

## Semifinals

| Equip 1 | Global | Equip 2 | Anada | Tornada |
| Ferencváros | 1–3 | NK Dinamo | 0–1 | 1–2 |
| València | 3–1 | Roma | 3–0 | 0–1 |

## Final

| Equip 1 | Global | Equip 2 | Anada | Tornada |
| NK Dinamo Zagreb | 1–4 | València CF | 1-2 | 0-2 |
* Campió de la Copa de les Ciutats en Fires 1962-63
* València CF Segon títol

## Enllaços externs

* Resultats de la Copa de Fires a Rec.Sport.Soccer Statistics Foundation
Competicions de la Unió d'Associacions Europees de Futbol (UEFA) :
# Formiguer cantaire de Rondônia

El formiguer cantaire de Rondônia (Hypocnemis ochrogyna) és una espècie d'ocell de la família dels tamnofílids (Thamnophilidae).

## Hàbitat i distribució

Habita el sotabosc de la selva pluvial del nord-est de Bolívia i sud de l'Amazònia del Brasil.

## Referències

* ↑ «Formiguer cantaire de Rondônia». Cercaterm. TERMCAT, Centre de Terminologia. Rev. 10/05/2021(català)
# Jeleznodorojni (Stàvropol)

* Per a altres significats, vegeu «Jeleznodorojni».
Jeleznodorojni (en rus: Железнодорожный) és un poble (un possiólok) del krai de Stàvropol, a Rússia, que en el cens del 2010 tenia 396 habitants. Pertany al districte rural de Zelenokumsk.

## Referències

* ↑ Исполнительный комитет Ставропольского краевого Совета депутатов трудящихся ; сост. С. Т. Перепелятников, ред. Б. Чернов. {{{títol}}}. Ставрополь: Ставропольское книжное издательство, 1966, p. 64.
# Els ocells (desambiguació)

«Els ocells» té aquests significats:
* Ocells, una classe de vertebrats.
* Els ocells, una obra satírica d'Aristòfanes.
* Els ocells, pel·lícula estatunidenca de 1963 del britànic Alfred Hitchcock.
* Els ocells, cançó del grup català Els Amics de les Arts de l'àlbum Espècies per catalogar.
# Compressibilitat

La compressibilitat és una propietat de la matèria per la qual tots els cossos disminueixen de volum en sotmetre'ls a una pressió o compressió determinada mantenint constants altres paràmetres.

## Compressibilitat en sòlids, líquids i gasos

Els sòlids a nivell molecular són molt difícils de comprimir, ja que les molècules que tenen els sòlids estan molt unides i a poc espai lliure entre elles perquè se les pugui apropar sense que apareguin forces de repulsió fortes. Això contrasta amb els gasos els quals tenen les seves molècules molt separades i que, en general, són molt compressibles. Els líquids són també força difícils de comprimir, encara que ho són més que no pas els sòlids.

## Compressibilitat en termodinàmica

En termodinàmica es defineix la compressibilitat d'un sistema termodinàmic com el canvi relatiu de volum enfront d'una variació de pressió. Es distingeix entre compressibilitat isoterma i compressibilitat adiabàtica.

### Compressibilitat isoterma

És una mesura de la compressibilitat d'un cos o sistema quan se sotmet a una transformació quasi estàtica de pressió mentre que la seva temperatura es manté constant i uniforme.

### Compressibilitat adiabàtica

És una mesura de la compressibilitat d'un cos o sistema termodinàmic quan se sotmet a una transformació quasi estàtica de pressió en condicions d'aïllament tèrmic perfecte.
En un procés adiabàtic de variació de pressió, el cos experimentarà algun canvi de temperatura.
# Conchi Castellanos Remesal

Conchi Castellanos Remesal (Écija, 1949) és una política i sindicalista d'origen andalús establerta a Catalunya. Treballadora del ram del vidre, el 1967 va arribar a la ciutat de Badalona i va entrar a treballar a la fàbrica Piher. Va ser representant del món sindical a l'empresa, va ser escollida membre del jurat d'empresa a les eleccions sindicals del 1971 i del 1975. Com a part de Comissions Obreres va participar dintre de la Coordinadora de CCOO local de Badalona a partir de l'any 1970. Milita també en la política, el mateix any de la seva arribada a Badalona va començar a militar al PSUC i l'any 1982 va passar al PCC, si bé el 1987 va tornar al PSUC. Entre 1991 i 1995 va ser regidora de l'Ajuntament de Badalona per IC-PSUC, i l'any 1997 va passar a militar a EUiA.

## Referències

* ↑ Martínez de Sas i Pagès, 2000, p. 362.

## Bibliografia

* Martínez de Sas, Teresa; Pagès, Pelai. Universitat de Barcelona. Diccionari biogràfic del moviment obrer als Països Catalans. Publicacions de l'Abadia de Montserrat, 2000. ISBN 84-8415-2443-X.
# Hikari Nakade

Hikari Nakade (中出 ひかり, 6 de desembre de 1988) és una futbolista japonesa. Va debutar amb la selecció del Japó el 2013. Va disputar un partit amb la selecció del Japó.

## Estadístiques

Selecció del Japó :
| Anys | Partits | Gols |
| 2013 | 1 | 0 |
| Total | 1 | 0 |

## Referències

* ↑ 2013 Japan Football Association(japonès)
# Formiguer barbanegre meridional

El formiguer barbanegre meridional (Hypocnemoides maculicauda) és una espècie d'ocell de la família dels tamnofílids (Thamnophilidae).
Habita matolls de ribera, bosc pantanós i petits llacs a le terres baixes, al nord-est i sud-est del Perú, nord i est de Bolívia i Brasil amazònic.

## Referències

* ↑ «Formiguer barbanegre meridional». Cercaterm. TERMCAT, Centre de Terminologia. Rev. 10/05/2021(català)
# Jean-Pierre Foucault

Jean-Pierre Foucault (pronunciació francesa: ​; Marsella, 23 de novembre de 1947) és un locutor de la ràdio i presentador de la televisió francesa.
Va néixer a Marsella de mare jueva. El seu pare fou assassinat per desconeguts a Algèria el 1962. El 1967 va començar a treballar a Ràdio Montecarlo (RMC) amb Patrick Topaloff. Sis mesos després marxà a Europe 1 fins 1969, quan tornà a RMC, cadena en la que romandrà fins al 1989. Durant la seva estança fou guardonat amb un dels Premis Ondas 1973. El 1989 passà a RTL, però el 1994 tornà a RMC com a director de programes. El 1998 va formar part de l'accionariat de MFM i des del 2000 esdevindrà el braç dret del seu realitzador Emmanuel Petit. En 2001 va presentar el joc Quitte ou double a la ràdio RTL després de la marxa de Philippe Bouvard. De 2007 a 2011 va presentar La Bonne Touche amb Ciryl Hanouna, de 2011 a 2014 amb Christophe Dechavanne i des de 2014 amb Éric Laugérias i Jade.
D'altra banda, del 2000 al 2016 va presentar Qui Veut Gagner des Millions ?, la versió francesa Who Wants to Be a Millionaire?, i el 2002 Zone Rouge, la versió francesa de The Chair. També ha presentat Miss França des de 1996 i Miss Europa 2006.
Foucault va fer el seu propi paper en la pel·lícula de 2006 Mon Meilleur Ami dirigida per Patrice Leconte i protagonitzada per Dany Boon com a taxista que guanya el primer premi a Qui Veut Gagner des Millions?. Foucault ha compartit la seva vida amb Evelyn Jarre sense casar-se. Té una filla d'un matrinoni anterior, Virginia Foucault.

## Referències

* ↑ «Jean-Pierre Foucault». tvmag.lefigaro.fr.
* ↑ «RMC - "Sacrée démission" !». radioactu.com, 24-06-1998. Arxivat de l'original el 10 de novembre 2014. [Consulta: 20 d’agost 2019].
* ↑ «Montmartre FM - La station devient MFM». radioactu.com, 17-09-1998. Arxivat de l'original el 10 de novembre 2014. [Consulta: 20 d’agost 2019].
* ↑ «l'assistant de JP Foucault devient concepteur de programmes». Arxivat de l'original el 2016-10-19. [Consulta: 21 abril 2022].
* ↑ «RTL - Arrivée officielle de Jean-Pierre Foucault». radioactu.com, 22-01-2001. Arxivat de l'original el 10 de novembre 2014. [Consulta: 20 d’agost 2019].
* ↑ Julien Lalande. «Audiences radio : le match des animateurs stars». ozap.com. Webedia, 12-07-2011.
# Ernest Delgado Cortilla

Ernest Delgado Cortilla, (Barcelona, 16 de juny de 1956) va ser un jugador de bàsquet català. Amb 1.95 d'alçada, el seu lloc natural a la pista era el d'aler.
Va debutar a la lliga nacional amb el primer equip del Joventut de Badalona la temporada 1973-74, on hi va jugar durant tres temporades, assolint el títol de campió de la Copa del Generalíssim en la seva tercera temporada al club. Va jugar una temporada a l'Areslux Granollers abans de tornar novament al club badaloní en el que va militar quatre temporades més, proclamant-se campió de la Copa Korac el 1981. En acabar la seva segona etapa al club verd-i-negre va jugar en diversos clubs com l'OAR Ferrol, el Mataró o el Caja Ronda, on es va retirar el 1988. Va ser internacional cinc vegades amb la selecció espanyola, on va ser medalla de plata en el Campionat d'Europa d'Angri-73 i en el d'Orleans-74.

## Referències

* ↑ «Ernest Delgado Cortilla». Enciclopèdia de l'esport català. Barcelona: Grup Enciclopèdia Catalana.
* ↑ Ernest Delgado Cortilla jugador a l'ACB
# Cost mitjà

Els costos mitjans són els costos per unitat de producció. Si dividim el cost total $C_{T}$ per la quantitat $Q$ d'unitats de producció obtindrem el cost mitjà:
    $C_{Mj}=C_{T}/Q\,$
També podem considerar els costos fixos mitjans i els costos variables mitjans:
    $C_{Mj}=CF_{Mj}+CV_{Mj}\,$
on
    $CF_{Mj}$ són els costos fixos mitjans.
    $CV_{Mj}$ són els costos variables mitjans.

## Vegeu també

* Cost total
# Conchi Ríos

Conchi Ríos (Múrcia, 11 de març de 1991) Conchi Reyes Ríos, és una torera espanyola.

## Biografia

Ríos va néixer a Múrcia el 1991, en el si d'una família en la qual ningú no es dedicava al món del toreig. Els seus avis van conèixer el seu entusiasme pels bous quan tenia 15 anys, durant un esdeveniment a La Condomina; el seu avi la va portar a unes festes perquè vera un vedell de prop, però, lluny d'espantar-se, se li va apropar amb un capot i des d'aleshores va desitjar ser torera.
Es va apuntar a l'escola de tauromàquia de Múrcia, on va torejar vaques, i posteriorment la seua preparació la va portar a Cadis, Granada, Sevilla, Albacete i Madrid. Va fer el seu debut en públic el 23 de setembre de 2007. Va debutar amb picadors a Granada el 8 de juny de 2009, en un cartell que compartia amb Luis Miguel Casares i "El Nico", amb novillos de Lagunajanda. Es va presentar en Les Vendes (Madrid) el 10 de juliol de 2011, en un esdeveniment en el qual va compartir cartell amb López Simón i Jiménez Fortes, amb novells de José Cruz; eixe mateix dia es va convertir en la primera dona en tallar dos orelles d'un mateix bou.
Després d'allò va passar gairebé tres anys sense torejar. Va aprofitar per a reprendre els estudis i obtenir l'accés a la universitat. Després se'n va anar al Perú, on les condicions eren pitjors, sense quasi seguretat. Va tornar a Espanya, on va continuar amb els seus estudis.
En 2015, segons les dades del Ministeri d'Educació, Cultura i Esports, era una de les cinc toreres espanyoles en una llista de 825. Va prendre l'alternativa el 9 de juny de 2016 a Cehegín (Múrcia), compartint cartell amb El Cordobés i Antonio Puerta, amb bous de Guadalmena.
Eixe mateix any va ser triada per la BBC com una de les 100 dones més influents de 2016, sent l'única espanyola entre les 20 europees escollides; d'ella van destacar ser una de les quatre dones toreres enfront d'una llista de 820 homes, i la frase "Crec en la igualtat de dones i homes. Tothom ha de lluitar pel que és i pel que vol fer en la vida".

## Referències

* 1 2 3 4 Tauroweb.es. «Conchi Ríos». Arxivat de l'original el 2016-11-27. [Consulta: 27 novembre 2016].
* 1 2 3 Nadales, Javier «La última torera de España». , 23-11-2016 [Consulta: 27 novembre 2016].
* ↑ «Conchi Ríos: «Quiero hacer historia en el toreo como mujer por aquellas que no consiguieron llegar a la meta»». , 05-06-2016 [Consulta: 27 novembre 2016].
* ↑ «BBC 100 Women 2016: Who is on the list?» (en anglès). , 21-11-2016 [Consulta: 27 novembre 2016].
* ↑ Llanos Martínez, Héctor «La torera murciana Conchi Ríos, única española en la lista de mujeres influyentes de la BBC». , 24-11-2016 [Consulta: 27 novembre 2016].
* ↑ «La torera Conchi Ríos incluida en la lista de la BBC de las 100 mujeres más influyentes del mundo». , 23-11-2016 [Consulta: 27 novembre 2016].